ເຫຼົ່າທັບເຮືອປະຊາຊົນ ຫວຽດນາມ ສະເຫຼີມສະຫຼອງ 60 ປີແຫ່ງວັນສ້າງຕັ້ງ
(ພິທີຮັບນາມມະຍົດກຳລັງປະກອບອາວຸດວິລະຊົນປະຊາຊົນຄັ້ງທີ 2)
ຕອນເຊົ້າວັນທີ 02/05, ຢູ່ທ່າກໍ່າປັ່ນທະຫານ ກາມແຣງ - ແຄ໋ງຮ່ວາ, ເຫຼົ່າທັບເຮືອປະຊາຊົນຫວຽດນາມ ໄດ້ຈັດພິທີສະເຫຼີມສະຫຼອງ 60 ປີແຫ່ງວັນສ້າງຕັ້ງ ແລະ ຮັບນາມມະຍົດກຳລັງປະກອບອາວຸດວິລະຊົນປະຊາຊົນຄັ້ງທີ 2 ຢ່າງສົມກຽດ. ເຂົ້າຮ່ວມພິທີມີທ່ານປະທານປະເທດ ເຈືອງເຕີນຊາງ; ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ຫງວຽນທ້ຽນເຍີນ ພ້ອມກັບການນຳ, ອະດີດການນຳພັກ, ລັດ, ພະນັກງານບັນດາກະຊວງ, ຂະແໜງການສູນກາງ ແລະ ທ້ອງຖີ່ນ. ທ່ານເລຂາທິການໃຫຍ່ ຫງວຽນຟຸຈ້ອງ, ເລຂາຄະນະພັກການທະຫານສູນກາງໄດ້ຝາກຊໍ່ດອກໄມ້ອວຍພອນ.
ກ່າວຄຳເຫັນທີ່ພິທີສະເຫຼີມສະຫຼອງ, ທ່ານປະທານປະເທດ ເຈືອງເຕີນຊາງ ເນັ້ນໜັກວ່າ.
“ພ້ອມກັບການຍູ້ແຮງພັດທະນາເສດຖະກິດທະເລ, ຕ້ອງເພີ່ມທະວີຄວາມສາມາດປົກປັກຮັກສາອະທິປະໄຕຢູ່ບັນດາເຂດທະເລ, ໝູ່ເກາະຂອງປະເທດຊາດ, ແກ້ໄຂການພົວພັນລະຫວ່າງເສດຖະກິດ ກັບການປ້ອງກັນຊາດ, ປ້ອງກັນຄວາມສະຫງົບ; ລະຫວ່າງການຂຸດຄົ້ນ ແລະ ປົກປັກຮັກສາທະເລ… ເປັນຢ່າງດີ. ບົນພື້ນຖານເສີມຂະຫຍາຍກຳລັງແຮງສັງລວມຂອງທັງລະບົບການເມືອງ, ກຳລັງແຮງຂອງກຸ່ມກ້ອນມະຫາສາມັກຄີທົ່ວປວງຊົນທັງຊາດ, ເຫຼົ່າທັບເຮືອປະຊາຊົນຫວຽດນາມ ແມ່ນກຳລັງຫຼັກແຫຼ່ງ ໄດ້ສວມບົດບາດສຳຄັນຍິ່ງ ໃນການປົກປັກຮັກສາອະທິປະໄຕທະເລ, ໝູ່ເກາະ, ພ້້ອມທັງຮັກສາສັນຕິພາບ, ສະຖຽນລະພາບຢ່າງຍາວນານ ແລະ ຊຸກຍູ້ການຮ່ວມມືພັດທະນາລະຫວ່າງບັນດາປະເທດໃນພາກພື້ນ”.
(ແຫຼ່ງຄັດຈາກ VOV)